กินยา nicotinic acid แล้วไม่มีอาการหน้าแดงเหมือนที่ซองยาระบุ ผิดปกติไหมครับ
สวัสดีค่ะ ยา nicotinic acid หรือวิตามินบี3 ป็นสารที่พบได้ตามธรรมชาติทั้งในพืชและสัตว์ หรือสังเคราะห์ขึ้นในรูปแบบอาหารเสริม เช่น วิตามินรวมและผลิตภัณฑ์เสริมอาหารต่าง ๆ และในปัจจุบันได้มีการนำมาใช้ป้องกันและรักษาภาวะขาดวิตามินบี 3 และลดระดับไขมันคอเลสเตอรอลและไตรกลีเซอไรด์ในเลือด ลดความเสี่ยงในการเกิดโรคหัวใจจากภาวะคอเลสเตอรอลสูงและรักษาโรคหลอดเลือดหัวใจยาตัวนี้อาจส่งผลให้ผิวหนังคัน แดง รู้สึกอุ่น หรือรู้สึกเจ็บคล้ายเข็มทิ่มตามผิวหนังได้ ซึ่งไม่ได้เกิดกับทุกคนที่ใช้ค่ะ การไม่มีอาการดังกล่าวมา ไม่ได้บ่งบอกว่ายาไม่ได้ผล หรือไม่ได้ประสิทธิภาพค่ะแนะนำใช้ยาภายใต้การดูแลของแพทย์และกลับไปติดตามอาการกับแพทย์ตามนัดค่ะ